Diari Oficial de la Generalitat Valenciana


Sumari del DOGV 5331, del 24-08-2006 (2006/9084)

Notificació de la proposta de resolució, expedient VIVI/040502/68, a Blue Building, SL.
---------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9084


Organisme emissor
:   Conselleria de Territori i Habitatge

Tipus de document
:   Anunci

Notificació de la proposta de resolució, expedient VIVI/040502/68, a Blue Building, SL. [2006/9084]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la Proposta de resolució a Blue Building, SL amb expedient VIVI/040502/68  
Per ordre de l'instructor del procediment sancionador referenciat, als efectes previnguts en la Llei 1/1997, de 21 de febrer, i la Llei 8/2004, de 20 de novembre, d'habitatge de la Comunitat Valenciana, us traslladem la Proposta de resolució d'aquest, que us notifiquem perquè en prengueu coneixement, sota l'advertència que en el termini de quinze dies, a comptar des del següent al de la seua recepció, podeu al·legar tot el que considereu oportú en la vostra defensa, conforme al que ha establit l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador i que els documents que apareixen en el procediment són:  
1r. Denúncia  
2n. Informe tècnic  
3r. Ordre d'obres  
4t. plec de càrrecs  
València, 5 d'abril de 2006. El secretari d'actuacions. Isabel Sanchez Bodoque.  
Vist el procediment sancionador VIVI/040502/68 seguit contra Blue Building, SL, com a promotor per infracció del règim legal que regula els habitatges de protecció oficial, iniciat per ordre de procedir del Sr. cap del Servei Territorial d'Habitatge i Projectes Urbans.  
Atés que la denúncia que va donar origen a aquest procediment sancionador la formula el Sr. Fermín Masiá en representació de la comunitat de propietaris situada a Algemesí, València, carrer Sant Vicent Ferrer, núm. 56.  
Atés que s'han practicat actuacions prèvies per a la determinació de l'abast dels fets denunciats, i posteriorment, per a l'execució de les obres dirigides a l'esmena de les deficiències detectades.  
Atés que en data 27 de gener de 2006 es va adoptar l'acord d'iniciació del procediment sancionador per ordre del cap del Servei Territorial i, el corresponent plec de càrrecs.  
Atés que en la promoció situada a Algemesí, València, carrer Sant Vicent Ferrer, núm. 56, emparada en l'expedient de construcció 46-1g-506/96.029, presentava les següents deficiències assenyalades en el plec de càrrecs, constitutives d'infracció administrativa molt greu tipificada en l'article 6.10 de la Llei 1/1997, 21 de febrer:  
1. Clivell i escantells a la façana en l'entorn dels punts d'ancoratge de les baranes de balcons.   
2. Clavills a l'altura de l'últim forjat, en patis de llums i davant exterior de cassetó de terrassa.  
3. Pta. 5a, inodor solt totalment.  
4. Pta. 5a, falta ventilació en l'armari inferior de la cuina on s'ubica la botella de butà.  
5. Pta. 11a, sòcols solts a la terrassa.  
Ja que l'esmentada promoció va obtindre la qualificació definitiva el dia 11 de setembre de 2000.  
Ja que la mercantil Blue Building, SL, en el termini de quinze dies concedits en el plec de càrrecs, al·lega entre altres qüestions, l'antiguitat de la finalització de les obres.  
Ja que és competent per a la resolució de la present sol·licitud aquest Servei Territorial, segons el que disposa el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre de 2003, de la Conselleria de Territori i habitatge, en relació amb el que disposen els articles 62 i 79 de la Llei 8/2004, de 20 d'octubre, i l'article 10 del Reial decret 1398/1993, de 4 d'agost.  
Segons el que disposa l'article 128 de la Llei 30/1992, de 26 de novembre, en relació amb el que disposa la disposició transitòria tercera de la Llei 8/2004, 20 d'octubre.  
Ja que l'article 6.10 de la Llei 1/1997, de 21 de febrer i l'article 69.12 de la Llei 8/2004, de 20 d'octubre, qualifiquen com a infracció molt greu les accions o omissions, per culpa o negligència, de promotors, constructors facultatius durant l'execució de les obres d'habitatges de protecció pública, que donaren lloc a vicis o defectes greus que afecten l'edificació o habitabilitat dels habitatges.  
Ja que l'article 7831 de la Llei 8/2004, de 20 d'octubre, en relació amb l'article 132 de la Llei 30/1992, de 26 de novembre, establix que les infraccions prescriuran en els terminis següents:  
a. Lleus als sis mesos.  
b. Greus, als dos anys.  
c. Molt greus, als tres anys.  
El termini de prescripció de les infraccions començarà a comptar-se des del dia en què s'hagen comés.  
En el cas de les infraccions tipificades en l'article 69.12 d'aquesta llei, la prescripció es produirà des de la data de la qualificació definitiva en els terminis següents: un any per als vicis o defectes de terminació o acabat; tres anys per als vicis o defectes d'habitabilitat i cinc per als vicis o defectes que afecten la fonamentació, suports, bigues, forjats, murs de càrrega o altres elements estructurals.  
En el cas que es tracte de defectes de construcció a la vista, el termini serà d'un any des de l'entrega de l'habitatge.  
Ja que l'article 78.1 de la Llei 8/2004, de 20 d'octubre, en relació amb l'article 132.2 de la Llei 30/1992, de 26 de novembre, estableixen que, el termini de prescripció de les infraccions començarà a computar-se des de la data de qualificació definitiva; que interromprà la prescripció la iniciació del procediment sancionador, reprenent-se el termini de prescripció si l'expedient sancionador estiguera paralitzat més d'un mes per causa no imputable al presumpte infractor.  
Ja que la promoció va obtindre qualificació definitiva el dia 11 de setembre de 2000, i que tal com es desprén de l'informe emés pel tècnic inspector de data 15 de juliol de 2005, les deficiències assenyalades en el plec de càrrecs com a constitutives d'infracció, han de qualificar-se d'habitabilitat .deficiències números 1, 2, 3, i 5. o de terminació o acabat. deficiència número 4-.  
Atés que en data d'adopció de l'acord d'iniciació han transcorregut els terminis de prescripció previstos en l'article 78.1 de la Llei 8/2004,de 20 d'octubre.  
Ja que l'article 6.1 del Reial decret 1398/1993, de 4 d'agost, establix que si iniciat el procediment sancionador es concloguera, en qualsevol moment, que haguera prescrit la infracció, l'òrgan competent resoldrà la conclusió del procediment, amb l'arxivament de les actuacions.  
Vistos els preceptes legals citats, la Llei 1/1997, de 21 de febrer, la Llei 8/2004, de 20 d'octubre, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, l'instructor que subscriu us eleva la següent  
Proposta de resolució  
1. Declarar la conclusió del procediment per prescripció de la infracció i l'arxivament de les actuacions.  
València, 5 d'abril de 2006.. L'instructor: Roberto Navarro Seisdedos.